শারীরিক অবস্থার আরও অবনতি, ভেন্টিলেশনে খালেদা জিয়া

ওয়েবডেস্ক-  শারীরিক অবস্থা উদ্বেগজনক! অবস্থার অবনতি। ভেন্টিলেশনে খালেদা জিয়া (Khaleda Zia) । বৃহস্পতিবার রাতেই বাংলাদেশের প্রাক্তন প্রধানমন্ত্রী খালেদা জিয়াকে ভেন্টিলেশনে (ventilation) স্থানান্তর করতে হয়েছে বলে জানিয়েছে মেডিক্যাল বোর্ড। ২৪ ঘণ্টাই তাঁকে পর্যবেক্ষণে রাখা হয়েছে। মেডিক্যাল বোর্ডের (Medical Board) তরফে খালেদা জিয়ার শারীরিক অবস্থা নিয়ে একটি বুলেটিনে এই তথ্য দেওয়া হয়।

কার্ডিওলজিস্ট শাহবুদ্দিন তালুকদার জানান, আচমকাই তাঁর রক্তে অক্সিজেনের মাত্রা কমতে থাকে। ফলে শ্বাসকষ্ট বেড়ে যায়। বাইপ্যাপ সাপোর্টে রাখার সিদ্ধান্ত নেওয়া হয়। তবে অবস্থার কোনও উন্নতি হয়নি, তাই তাঁকে ভেন্টিলেশনে রাখা হয়েছে।

জানা গেছে, খালেদা জিয়ার ডায়াবেটিস, হৃদযন্ত্র ও ফুসফুসের জটিলতায় ভুগছেন। কিডনি কাজ করা বন্ধ করে দিয়েছে। প্রতিদিন ডায়ালিসিসের পরামর্শ দিয়েছেন চিকিৎসকরা। চিকিৎসায় মাঝে মাঝে সাড়া দিচ্ছেন তিনি। সব মিলিয়ে খালেদা জিয়ার শারীরিক অবস্থা সঙ্কটে।

আরও পড়ুন-  আমেরিকার পর, ভারতের উপর ৫০ শতাংশ শুল্ক চাপাল এই দেশ!

দীর্ঘদিন ধরেই অসুস্থ বিএনপি নেত্রী খালেদা জিয়া। এই অবস্থায় তাঁকে লন্ডনে নিয়ে যাওয়ার পরিকল্পনা করা হয়েছিল। কাতার এয়ারওয়েজের তরফে খালেদা জিয়াকে লন্ডন নিয়ে যাওয়ার জন্য এয়ার অ্যাম্বুলেন্স দেওয়ার কথা হয়েছিল। কিন্তু নেত্রীর শারীরিক অবস্থার নিয়ে যাওয়ার মতো না হওয়ায় আপাতত সেই সিদ্ধান্ত স্থগিত রাখা হয়েছে।

দেখুন আরও খবর-